5-qavatdan qulab tushgan qozog‘istonlik erkak tirik qoldi

Kokshetaulik fuqaro 5-qavat balkonidan qulab tushib, tirik qoldi. Bu haqda “Newskaz.ru” Favqulodda vaziyatlar departamenti ma’lumotiga tayanib xabar beradi.

Ma’lum bo‘lishicha, hodisa 1-sentabrga o‘tar kechasi sodir bo‘lgan.
“1970-yilda tug‘ilgan erkak 5-qavat balandligidan yiqilib tushdi va shikastlandi. U Akmola viloyat shifoxonasiga yotqizildi”, — deyiladi departament xabarida.